
PATVIRTINTA


Šakių rajono Savivaldybės administracijos 

direktoriaus 2012 m. lapkričio  19  d. 

įsakymu Nr. AT-1256
SOCIALINĖS PARAMOS  SKYRIAUS  VYRIAUSIOJO SPECIALISTO PAREIGYBĖS APRAŠYMAS

I. PAREIGYBĖS CHARAKTERISTIKA


1. Socialinės paramos skyriaus vyriausiojo specialisto pareigybė yra karjeros valstybės tarnautojo.


2. Pareigybės lygis – A.

3. Pareigybės kategorija – 9.
II. PASKIRTIS

4. Vyriausiojo specialisto pareigybė reikalinga analizuoti Socialinės paramos skyriaus klientų socialinę-ekonominę padėtį, įvertinti atskirų asmenų ir šeimų gyvenimo sąlygas, konsultuoti ir teikti informaciją rajono gyventojams, organizuoti mokymus skyriaus ir seniūnijų socialiniams darbuotojams, skirti ir apskaičiuoti šalpos pensijas, teikti siūlymus dėl socialinio darbo tobulinimo, rengti išvadas ir priimti sprendimus, įgyvendinti valstybės politiką, numatytą Europos tarybos Reglamento nuostatuose.

                                                               III. VEIKLOS  SRITIS
         5. Šias pareigas einantis valstybės tarnautojas vykdo funkcijas socialinių išmokų prognozavimo, analizavimo, teisės aktų rengimo, socialinių darbuotojų mokymo veiklos srityje.
IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI
      
6. Valstybės tarnautojas, einantis šias pareigas turi atitikti šiuos reikalavimus:
6.1. Turėti aukštąjį universitetinį socialinio darbo mokslų studijų srities socialinio darbo krypties išsilavinimą;
6.2. Būti susipažinęs su Lietuvos Respublikos valstybinių šalpos išmokų įstatymu, Neįgaliųjų socialinės integracijos įstatymu, Piniginės socialinės paramos nepasiturintiems gyventojams įstatymu, Valstybinių socialinio draudimo pensijų įstatymu, Valstybinių pensijų įstatymu, Europos tarybos Reglamentų nuostatų, susijusių su išmokomis šeimai ir išmoka mirties atveju, įgyvendinimo tvarkos aprašu.

6.3. Mokėti rengti savivaldybės tarybos sprendimų, administracijos direktoriaus įsakymų, mero potvarkių projektus, vidaus organizacinius dokumentus. 
           6.4. Mokėti dirbti šiomis kompiuterinėmis programomis: MS Word, MS Exsel, MS Outlook, Internet Explorer.

  V. PAGRINDINĖS ŠIAS PAREIGAS EINANČIO VALSTYBĖS TARNAUTOJO FUNKCIJOS

       
7. Šias pareigas einantis valstybės tarnautojas vykdo šias funkcijas:

7.1. Kontroliuoja sprendimų skirti išmokas pagal Lietuvos Respublikos piniginės socialinės paramos nepasiturintiems gyventojams teisėtumą;
            7.2. Prognozuoja valstybės biudžeto išmokoms lėšų poreikį, koreguoja ir tikslina jų poreikį metų eigoje;


7.3. Teisės aktų nustatyta tvarka administruoja Socialinės paramos informacinę sistemą PARAMA ir SPIS;

7.4. Organizuoja darbą su rizikos grupės asmenimis ir šeimomis rajone, pervedant jiems priklausančias išmokas į socialinių kortelių sistemą.

 7.5. Konsultuoja seniūnijų ir skyriaus socialinius darbuotojus, rajono gyventojus socialinės paramos, šalpos pensijų ir teisių į lengvatas, klausimais;

 7.6. Organizuoja ir įgyvendina šalpos išmokų, išmokų už komunalines paslaugas nedirbantiems neįgaliesiems, auginantiems vaikus programas rajono seniūnijose:
        
7.6.1. priima pirminius dokumentus iš seniūnijų atsakingų darbuotojų, gautus paštu ar kitais būdais;
         
7.6.2. atlieka dokumentų išankstinę kontrolę, tvirtina kopijas;


7.6.3. nustato asmens teisės į išmokas pagrįstumą;


7.6.4. neatitinkant asmeniui išmokų įstatymo nuostatų įstatymo, nustatyta tvarka rengia jam atsakymą;


7.6.5. atitinkančių išmokų įstatymų nuostatas asmenų duomenis suveda į kompiuterį, paskaičiuoja paramos dydį, išduoda pažymą;


7.6.6. priima sprendimą dėl išmokų skyrimo asmeniui;

            7.6.7. parengia išmokų gavėjo bylą;


7.6.8. rengia išmokų žiniaraščius, juos spausdina, pasirašo;


7.6.9. iki einamo mėnesio 4 d. žiniaraščius pateikia savivaldybės administracijos Centralizuotos buhalterijos skyriaus specialistei, atsakingai už šią sritį.
            7.7. Keičiasi informacija bei teikia duomenis apie išmokas, išmokėtas šeimai, išvykusiai dirbti ir gyventi į ES ir EEE valstybes, pagal Europos Tarybos reglamentus;
            7.8. Priima prašymus ir parengia medžiagą teikimui Socialinės apsaugos ir darbo ministerijai dėl valstybinių II laipsnio pensijų skyrimo daugiavaikėms motinoms;
            7.9. Priima prašymus ir parengia dokumentus savivaldybės tarybai dėl finansinės paramos artimiesiems skyrimo užsienyje mirusių (žuvusių) Lietuvos Respublikos piliečių palaikų pargabenimo išlaidoms dalinai padengti;

7.10. Dalyvauja savivaldybės institucijų sudarytų darbo grupių, komisijų darbe ir pagal pareigybei priskirtą kompetenciją teikia reikalingą informaciją bei pasiūlymus;

7.11. Turi teisę pagal poreikį kreiptis į seniūną dėl buities sąlygų ištyrimo ir buities tyrimo akto surašymo;

            7.12. Tiria gyventojų skundus, rengia atsakymus į gaunamus raštus;

            7.13. Rengia savivaldybės tarybos sprendimų, mero potvarkių, administracijos direktoriaus įsakymų projektus, nesant vedėjui juos atstovauja posėdžių metu;
            7.14. Išduoda pažymėjimus šalpos išmokų gavėjams;
            7.15. Tvirtina ir išduoda reikalingų dokumentų kopijas;                         
            7.16. Saugoja skyriaus antspaudą ir seka jo naudojimą pagal paskirtį;
            7.17. Įgyvendindamas Skyriaus uždavinius, pareigybės kompetencijos klausimais vykdo kitus su Skyriaus funkcijomis susijusius vienkartinio pobūdžio Skyriaus vedėjo pavedimus, neprieštaraujančius Lietuvos Respublikos įstatymams bei kitiems teisės aktams.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS
8. Šias pareigas einantis valstybės tarnautojas tiesiogiai pavaldus skyriaus vedėjui.
Susipažinau ir sutinku
Socialinės paramos skyriaus

vyriausioji specialistė

